**Jimmy Eat World** je americká alternatívna rocková skupina pochádzajúca z mesta Mesa v štáte Arizona, ktorá vznikla v roku 1993. Jej členmi sú sólový spevák a gitarista Jim Adkins, gitarista a sprievodný (pôvodne sólový) spevák Tom Linton, basgitarista Rick Burch a bubeník Zach Lind. Pôvodný basgitarista Mitch Porter skupinu opustil po prvom albume. Názov skupiny bol odvodený podľa mladších bratov gitaristu Lintona, Jima a Eda, ktorí sa často hádali a hoci Jim Linton zvykol mať navrch, Ed mu to oplatil kresbou, na ktorej jeho brat jedol Zem. Obaja sú tiež vyobrazení na obálke debutového albumu.

Skupina dodnes vydala osem štúdiových albumov, z ktorých posledných sedem je zo súčasnou zostavou skupiny. Skupina pôvodne hrala punk rock a jej prvá demopáska bola vydaná v roku 1993, ktorú nasledovalo prvé EP v roku 1994 s názvom *One, Two, Three, Four*. Debutový album *Jimmy Eat World* naspieval predovšetkým Tom Linton, ďalší *Static Prevails* potom naspievali Linton a Adkins rovnomerne ale od tretieho albumu *Clarity* prevzal rolu hlavného speváka Jim Adkins (hoci Linton na ňom ešte naspieval dve piesne). Skupina vydala druhý a tretí album cez Capitol Records.

Komerčný zlom prišiel v podobe ich štvrtého albumu *Bleed American*. Štyri single vydané z albumu sa dostali do Top 20 v rebríčku Hot Modern Rock Tracks, pričom singel „The Middle" dosiahol 1. miesto. V roku 2004 nasledoval album *Futures* obsahujúci singel „Pain", ktorý dosiahol 1. miesto v rebríčku Hot Modern Rock Tracks. Platinov certifikovaný album *Bleed American* asociáciou RIAA a album *Futures* certifikovaný zlatou platňou takisto cez RIAA sa stali dvoma albumami, ktorých predaj medzi nimi prekročil 1,5 milióna kópií. Šiesty štúdiový album *Chase This Light* sa stal prvým albumom skupiny s najlepším umiestnením v rebríčku Billboard 200, kde obsadil 5. miesto. Album *Invented*, ktorý je pokračovaním albumu *Chase This Light* bol vydaný dňa 28. septembra 2010 cez Interscope Records. Pieseň „Action Needs an Audience" z tohto albumu bola prvou piesňou od čias albumu Clarity, ktorú naspieval Linton. Zatiaľ posledný album *Damage* vyšiel v roku 2013.

Členovia
--------

Súčasní členovia
* Jim Adkins – spev, gitara
* Rick Burch – basová gitara, sprievodný spev
* Zach Lind – bicie, perkusie
* Tom Linton – gitara, sprievodný spev

Bývalí členovia
* Mitch Porter – basová gitara

Koncertní členovia a manažéri
* Mark Derose
* John Silva
* Brandon Ashraf
* Mike Finn

Diskografia
-----------

*Bližšie informácie v hlavnom článku: Diskografia skupiny Jimmy Eat World*
* *Jimmy Eat World* (1994)
* *Static Prevails* (1996)
* *Clarity* (1999)
* *Bleed American* (kópie tlačené v rokoch 2002-2008 premenované na *Jimmy Eat World* po Útokoch z 11. septembra 2001) (2001)
* *Futures* (2004)
* *Chase This Light* (2007)
* *Invented* (2010)
* *Damage* (2013)

Referencie
----------

1. ↑   *Bleed American: Jimmy Eat World: Review* [online]. Rolling Stone, [cit. 2008-11-04]. Dostupné online.
2. 1 2 3 4  LEAHEY, Andrew. *Biography - Jimmy Eat World* [online]. Allmusic, [cit. 2007-10-24]. Dostupné online.

Iné projekty
------------

Commons
* Spolupracuj na Commons Commons ponúka multimediálne súbory na tému **Jimmy Eat World**

Externé odkazy
--------------

* Oficiálna webstránka
* Jimmy Eat World Twitter účet